**KRITERIJI ZA PPT, GEOGRAFIJA 7.-9.r\***

**SKUPNO ŠTEVILO TOČK: 9**

**Kriterij ocenjevanja:** 8 in 9 točk = odlično (5); 7 točk = prav dobro (4); 5 in 6 točk = dobro (3); 4 točke = zadostno (2) ;1,2 in 3 točke = nezadostno (1)

|  |  |  |  |  |
| --- | --- | --- | --- | --- |
|  | **Učenec dobi 0 TOČK, če…** | **Učenec dobi 1 TOČKO, če…** | **Učenec dobi 2 TOČKI, če…** | **Učenec dobi 3 TOČKE, če..** |
| **IZBIRA USTREZNIH VIROV (LITERATURE) ZA DOLOČENO TEMO** | …je uporabljen pretežno le en vir ALI je bila izbira virov opravljena zelo površno in hitro ALI viri niso navedeni na predstavitvi. | …so uporabljene do tri vrste virov ALI predstavitev vsebuje le do 5 slik ALI viri niso navedeni/citirani med predstavitvijo, na koncu predstavitve pa so. | …so uporabljene več kot tri vrste virov, ki pa so večkrat navedeni s pomanjkljivostmi. | ...če so viri različnih vrst ter so večinoma ustrezno navedeni/citirani\*\* IN v primeru, da so spletne povezave del predstavitve, so ustrezno vpete v PPT. |
| **PREGLEDNOST IN ESTETSKI VIDEZ** | … je uporabil nepregledno in neustrezno pisavo; ALI zaradi neustrezne izbire barve ozadja pisava ni pregledna/berljiva. | … je predstavitev manj pregledna in zaradi izbire vrste pisave težje berljiva ALI je besedilo v dolgih povedih, zato bistvo ni jasno ALI je velik del besedila dobesedno prepisan iz vira. | … je predstavitev pregledna, vendar od daleč težje berljiva zaradi manj ustrezne izbire vrste pisave ALI je besedilo večinoma smiselno oblikoval, vendar se v njem pojavlja tudi več slovničnih ali strokovnih napak. | … je predstavitev pregledna, berljiva, izbira barv je ustrezna, zapis pa je večinoma slovnično in strokovno ustrezen. |
| **VSEBINA** | … če je besedilo večinoma dobesedno prepisano iz vira ALI manjka veliko vsebine. | …je uporabil slike in besedilo iz vira, ki ga je le delno prilagodil ALI je razmerje med besedilom in slikami neustrezno (preveč slik ali preveč besedila) ALI nekatere slike ne ustrezajo vsebini ALI manjka precej vsebine. | … manjka nekaj vsebine, ostalo pa je v redu ( npr. je uporabil slike in besedilo iz različnih virov in ga večinoma ustrezno prilagodil in tudi razmerje med besedilom in slikami je v veliki večini ustrezno). | … poleg slik uporablja še zemljevide, grafične izdelke, animacije in jih ustrezno interpretira IN uporablja ključne besede/povedi, ki ustrezno razlagajo vsebino v zaokroženo celoto. |

Opomba: kriteriji so prilagojeni delu na daljavo.

**\*\*PAZI:** Viri in literatura morajo biti citirani na tistem diapozitivu, kjer so podatki iz določenega vira + isti vir mora biti zapisan tudi na zadnjem diapozitivu + tudi vsaka slika/graf…mora imeti poleg naslova slike zapisan tudi vir…Osnove navajanja virov in literature najdete lahko tudi [tu](http://www.os-drska.si/drska/?page_id=16232).